**ELŐTERJESZTÉS**

**Szombathely Megyei Jogú Város Közgyűlése Kulturális, Oktatási és Civil Bizottságának 2024. március 26-i ülésére**

**Javaslat Szombathely MJV Diákönkormányzata 2023. évi beszámolójának és 2024. évi programtervének elfogadására**

Szombathely Megyei Jogú Város Diákönkormányzata (a továbbiakban SZMJVDÖK) az egyik legnagyobb múltra visszatekintő érdekképviseleti fórum. A fiatalok minden évben figyelmet fordítanak arra, hogy munkájukkal összefogják a városban tanuló diákságot, segítsék őket képzésekkel, vagy a szabadidő hasznos eltöltéséhez ötletekkel és programokkal járuljanak hozzá. A város polgármestere és a felelős bizottságok rendszeres kapcsolatot tartanak a diákság megválasztott képviselőivel.

Az SZMJVDÖK 2023. évi beszámolóját, amely az előterjesztés 1. számú mellékletét képezi, Görcz Gergely Diákpolgármester, Porpáczy Marcell és Pataki Gergely Diák-alpolgármester valamint Alacsony Ákos, a VDÖK Jegyzője készítette. Ebben kifejtik a 2023. év eseményeit, és elszámolnak a rendelkezésükre bocsátott költségvetési kerettel.

Az önkormányzat 2023. évi költségvetéséről szóló 4/2023 (II.28) önkormányzati rendelet 8. mellékletében az Oktatási ágazat kiadásai tételsorai között a „SZMJV Diákönkormányzat - rendezvények, programok, támogatások, egyéb kiadások” tételsoron 1.000 e Ft előirányzatot biztosított.

Az SZMJVDÖK 2024. évi programtervezete az előterjesztés 2. számú mellékletét képezi.

Az SZMJVDÖK 2024. évben megvalósítandó programjai pénzügyi fedezetének biztosítása az alábbiak szerint történhet:

* „SZMJV Diákönkormányzat - rendezvények, programok, támogatások, egyéb kiadások” tételsor 2024. évi előirányzata (1.700 e Ft)

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2024. március „…..”**

**/: Dr. László Győző :/**

**HATÁROZATI JAVASLAT**

**............./2024. (III.26) KOCB. sz. határozat**

Szombathely Megyei Jogú Város Közgyűlésének Kulturális, Oktatási És Civil Bizottsága a „Javaslat Szombathely MJV Diákönkormányzata 2023. évi beszámolójának és 2024. évi programtervezetének elfogadására” c. előterjesztést megtárgyalta, és azt az SZMSZ 52.§ (4) bekezdés 6. pontja alapján az előterjesztésben és annak mellékleteiben foglaltak szerint elfogadja.

**Felelős:** Putz Attila, a Kulturális, Oktatási és Civil Bizottság elnöke

Dr. Nemény András polgármester

Dr. László Győző alpolgármester

Dr. Károlyi Ákos jegyző

(A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője

Kovács Balázs, a Sport és Ifjúsági Iroda vezetője).

**Határidő:** azonnal